Fauxmani

Jekh fauxmani (kombinàcia ël alavenθar faux, Francuzikani vorba manglindoj te phenel “xoxamno”, thaj Rromani) si jekh ʒeno vaj ʒeni kaj xoxamnes thovdăs vast p-i Rromani identitèta phenindoj ke si jekh Rrom vaj Rromni, Gipsi vaj Cigàno, vaj ke ferdi lesqo vaj laqo dùxo (ama na lesqe/laqe rat thaj kultura) si Rromano, vaj ke si ćhavo vaj ćhaj kaθar Rromane phuredada vaj parëntură ama kadava na-i ćaćo so phenel o murś vaj i ʒuvli, vaj raklo vaj rakli.  

O termèno si jekh akuślibnasqo anav. Sar fenomèno, te avel jekh fauxmani si dikhlo sar jekh zuralo făl te kerel kulturàlno ćoriben, maj alosardes kana akava murś vaj ʒuvli, palal te xoxavel ke si Rrom vaj Rromni, athoska phenel ke śaj kerel reprezentàcia vaj ke śaj vakărel vaś komunitetură kaj na-i kheresθe. O fauxmanismo si vunivar vi prinʒardo sar jekh făl te kerel xoxaviben, nămosqo xoxaviben vaj rasialno paruviben.

Anθ-e Amerindikane vaj Nativne Amerikaqe kulturură si jekh but jekhfălno fenomèno kaj bućhol Pretendianismo, alav kaj kerel kombinàcia ël alavenθar “Pretend” thaj “Indian” (manglindoj te phenel “bi-ćhaćh/o [-i] Amerindikan/o [-i]”).

Anθ-i Anglikane Rromani ćhib (Romanićhelicka, ël Rromane ćhibăqe endajalektură kaj sas vakărde śirdindoj anθ-i phurani vrămă anθ-i Anglia), o alav wajdo vaj wido mangel te phenel sajekh butĭ sar “fauxmani”.